
Ministru kabineta sēdes protokollēmums

Noteikumu projekts "Grozījumi Ministru kabineta 2018. gada 22. maija noteikumos Nr. 291 "Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.3. pasākuma "Sabiedrībā balstītu sociālo pakalpojumu sniegšana" īstenošanas noteikumi""

· 1. Pieņemt iesniegto noteikumu projektu.
·  
· 2. Valsts kancelejai sagatavot noteikumu projektu parakstīšanai.
· 3. Labklājības ministrijai sadarbībā ar Centrālo finanšu un līgumu aģentūru (turpmāk – CFLA) nodrošināt, ka darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.3. pasākuma "Sabiedrībā balstītu sociālo pakalpojumu sniegšana" īstenošanas noteikumi"  kopējais attiecināmais finansējums tiek palielināts par 600 000 euro (tai skaitā Eiropas Sociālā fonda finansējums – 510 000 euro un valsts budžeta finansējums – 90 000 euro) pēc tam, kad ir stājušies spēkā: 
·  
· 3.1. grozījumi Ministru kabineta 2015. gada 16. jūnija noteikumos Nr. 313 "Darbības programmas "Izaugsme un nodarbinātība" 9.2.2.specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1.pasākuma "Deinstitucionalizācija" īstenošanas noteikumi", pārdalot finansējumu 600 000 euro apmērā 9.2.2.3. specifiskā atbalsta mērķa pasākumam.
·  
· 3.2. grozījumi CFLA un Zemgales plānošanas reģiona vienošanās projektā Nr. 9.2.2.1/15/I/001 “Atver sirdi Zemgalē”, lai nodrošinātu 600 000 euro (tai skaitā Eiropas Sociālā fonda finansējums – 510 000 euro un valsts budžeta finansējums – 90 000 euro) finansējuma atbrīvošanu.
·  

